Jonathan Carlsson

Jonathan Carlsson (s. 5. elokuuta 1988 Uppsala, Ruotsi) on ruotsalainen jääkiekkopuolustaja, joka pelasi urallaan Ruotsin pääsarjassa ja Allsvenskanissa, Slovakian pääsarjassa ja monikansallisessa EBEL-liigassa sekä Pohjois-Amerikan AHL- ja ECHL-sarjoissa. Carlssonin vahvuudet olivat joukkuepelaaminen, fyysisyys ja luistelu. Hän laukoi oikealta.Elite Prospects

Ruotsin pääsarjassa Carlsson pelasi seitsemän ja Allsvenskanissa viisi kautta. Brynäsissä hän oli voittamassa vuonna 2012 Ruotsin- ja HC Banská Bystricassa vuonna 2017 Slovakian-mestaruutta. Hän oli mukana myös Ruotsin alle 20-vuotiaiden maajoukkueessa, kun joukkue sai MM-hopeaa vuonna 2008.

Ura
Seuraura
Carlsson on Knivsta IK:n kasvatti. Hän pelasi juniorina myös Almtuna IS:ssä, josta Carlsson siirtyi kaudeksi 2004–2005 Brynäsiin. Kaudella 2006–2007 hän debytoi Elitserienissä, jossa Carlsson pelasi kuusi runkosarjaottelua tehden yhden maalin. Huhtikuussa 2007 hän solmi kaksivuotisen Elitserien-sopimuksen Brynäsin kanssa.

Lokakuussa 2007 Carlsson siirtyi lainalle HockeyAllsvenskan-joukkue IF Björklöveniin, jossa hän pelasi kauden 2007–2008 aikana 16 runkosarjaottelua tehoin 2+3=5. Brynäsissä hän pelasi 26 runkosarja- ja yhdeksän Elitserienin karsintasarjan ottelua ilman tehopisteitä. Carlsson vahvisti kauden aikana myös Brynäsin J20-joukkuetta, joka voitti J20 SuperElitin hopeaa keväällä 2008. Chicago Blackhawks varasi hänet kuudennella kierroksella 162. pelaajana NHL:n varaustilaisuudessa 2008.

Kausi 2008–2009 oli Carlssonin ensimmäinen kokonainen Elitserienissä. Hän teki sen aikana yhteensä 55 runkosarja- ja neljässä playoff-ottelussa yhden syöttöpisteen. Carlsson teki kesäkuussa 2009 kolmivuotisen tulokassopimuksen Chicago Blackhawksin kanssa. Hän pelasi osaksi olkapäävamman takia rikkonaisen kauden 2009–2010 suurimmaksi osaksi ECHL-joukkue Toledo Walleyessa. Sarjatasoa ylempänä AHL:ssä Carlsson pelasi 19 runkosarjaottelua ja teki yhden maalin. Yhden Pohjois-Amerikan kauden jälkeen Carlsson palasi Brynäsiin tehden lokakuussa 2010 vuoden mittaisen sopimuksen joukkueen kanssa. Kesäkuussa 2011 Carlsson teki vuoden mittaisen jatkosopimuksen Brynäsin kanssa. Carlsson pelasi 51 runkosarjaottelua, mutta jäi pudotuspeleissä useasti kokoonpanon ulkopuolelle. Hän oli kuitenkin voittamassa lopulta Ruotsin-mestaruutta. Kauden jälkeen Timrå IK teki sopimuksen Carlssonin kanssa.

Carlsson pelasi kaksi kautta Timråssa. Kauden 2012–2013 päätteeksi Timrå putosi Elitserienistä Allsvenskaniin. Carlsson teki tästä huolimatta joukkueen kanssa jatkosopimuksen kesällä 2013. Timråsta hän siirtyi kaudeksi 2014–2015 Allsvenskanin Södertäljeen.

Carlsson teki kaudeksi 2015–2016 sopimuksen pohjoisamerikkalaisen ECHL-joukkue Evansville IceMenin kanssa. Hän pelasi joukkueessa 46 ottelua ja teki sen jälkeen koesopimuksen AHL:n Rockford IceHogsiin. Hän sai loppukauden mittaisen sopimuksen ja edusti IceHogsia 25 runkosarja- ja 2 pudotuspeliottelussa. Seuraavaksi kaudeksi Carlsson teki joukkueeseen jatkosopimuksen. Carlsson aloitti kauden 2016–2017 IceHogsissa, mutta hänet lähetettiin kesken kauden ECHL:n Indy Fueliin, jossa hän teki 42 ottelussa 13 pistettä. Carlsson siirtyi vielä helmikuussa 2017 Eurooppaan, kun Slovakian pääsarjan HC Banská Bystrica hankki hänet. Slovakiassa Carlsson oli voittamassa keväällä maan mestaruutta.

Carlsson siirtyi kaudeksi 2017–2018 monikansallisen EBEL-liigan itävaltalaiseen Graz 99ersiin, jossa teki 51 ottelussa 14 pistettä. Seuraavan sopimuksen Carlsson allekirjoitti vasta kauden 2018–2019 jo alettua, kun hän siirtyi lokakuussa 2018 koesopimuksella toiseen itävaltalaisjoukkueeseen HC Innsbruckiin. Ruotsin SHL:n Mora IK lainasi joulukuussa Carlssonin Innsbruckista paikatakseen loukkaantumisista aiheutunutta pakkipulaa. Carlssonin tehtiin kuukausi myöhemmin koko loppukauden mittainen sopimus.

Mora putosi keväällä 2019 SHL:stä Allsvenskaniin, eikä Carlsson jatkanut joukkueessa. Hän siirtyi Timråhon, jolle oli käynyt keväällä samoin kuin Moralle eli joukkue oli pudonnut Allsvenskaniin. Carlsson pelasi Timråssa kahden kauden ajan ja ilmoitti ennen kauden 2021–2022 keskittyvänsä seuraavaksi uraan jääkiekon ulkopuolella. Jääkiekkouransa hän jätti omien sanojensa mukaan ainakin tilapäisesti tauolle.

Maajoukkueura

Carlsson pelasi alle 20-vuotiaiden MM-kilpailuissa vuonna 2008, jolloin hän voitti hopeaa.

Tilastot
 2006–2007  Brynäs IF  Elitserien  6  1  0  1  2  –  –  –  –  – 2007–2008  IF Björklöven  Allsvenskan  16  2  3  5  6  –  –  –  –  –          JMM  6  1  1  2  2   Brynäs IF  Elitserien  26  0  0  0  27  –  –  –  –  – 2008–2009  Brynäs IF  Elitserien  55  0  1  1  78  4  0  0  0  4 2009–2010  Toledo Walleye  ECHL  27  4  6  10  13  3  0  0  0  0   Rockford IceHogs  AHL  19  1  0  1  8  –  –  –  –  – 2010–2011  Brynäs IF  Elitserien  46  4  2  6  12  2  0  0  0  0 2011–2012  Brynäs IF  Elitserien  51  0  1  1  4  9  0  0  0  0  2012–2013  Timrå IK  Elitserien  45  0  5  5  6  –  –  –  –  – 2013–2014  Timrå IK  Allsvenskan  49  3  5  8  20  –  –  –  –  – 2014–2015  Södertälje SK  Allsvenskan  44  3  3  6  20  –  –  –  –  – 2015–2016  Evansville Icemen  ECHL  46  1  4  5  20  –  –  –  –  –   Rockford IceHogs  AHL  25  2  7  9  6  2  1  0  1  0 2016–2017  Indy Fuel  ECHL  42  2  11  13  6  –  –  –  –  –   Rockford IceHogs  AHL  2  0  0  0  2  –  –  –  –  –   HC Banska Bystrica  SloEl  9  0  0  0  2  15  1  3  4  10 2017–2018  Graz 99ers  EBEL  51  5  9  14  20  –  –  –  –  – 2018–2019  HC Innsbruck  EBEL  5  0  0  0  0  –  –  –  –  –   Mora IK  SHL  27  0  3  3  8  –  –  –  –  – 2019–2020  Timrå IK  Allsvenskan  45  1  5  6  24  –  –  –  –  – 2020–2021  Timrå IK  Allsvenskan  51  2  5  7  14  –  –  –  –  – 5 kautta  yhteensä  Allsvenskan  205  11  21  32  84  –  –  –  –  – 4 kautta  yhteensä  Elitserien/SHL  256  5  12  17  137  15  0  0  0  4 3 kautta  yhteensä  AHL  46  3  7  10  16  2  1  0  1  0 3 kautta  yhteensä  ECHL  115  7  21  28  39  3  0  0  0  0

Lähteet

Viitteet

Luokka:Ruotsalaiset jääkiekkoilijat
Luokka:Chicago Blackhawksin varaamat pelaajat
Luokka:Vuonna 1988 syntyneet
Luokka:Elävät henkilöt
Luokka:79.32 Jääkiekko